## Pravilnik o označavanju tehničke opreme telekomunikacija, radijskih komunikacija, te električne i druge tehničke opreme koja ima potvrdu o elektromagnetskoj kompatibilnosti

### NN 30/1995 (5.5.1995.), Pravilnik o označavanju tehničke opreme telekomunikacija, radijskih komunikacija, te električne i druge tehničke opreme koja ima potvrdu o elektromagnetskoj kompatibilnosti

# MINISTARSTVO POMORSTVA, PROMETA I VEZA

Na temelju članka 4. stavka (5) i članka 48. stavka (4)
Za kona o telekomunikacijama ("Narodne novine", br 53/94), ministar
pomorstva, prometa i veza, donosi

## PRAVILNIK

### O OZNAČAVANJU TEHNIČKE OPREME TELEKOMUNIKACIJA, RADIJSKIH KOMUNIKACIJA, TE ELEKTRIČNE I DRUGE TEHNIČKE OPREME KOJA IMA POTVRDU O ELEKTROMAGNETSKOJ KOMPATIBILNOSTI

Sadržaj pravilnika

Članak 1.

Ovim se pravilnikom uređuje označavanje tehničke opreme
telekomunikacija i radijskih komunikacija koja ima potvrdu (certifikat)
o kakvoći, te električne i druge tehničke opreme koja
ima potvrdu (certifikat) o elektromagnetskoj kompatibilnosti

Označavanje

Članak 2.

(1) Oznaćavanje tehničke opreme telekomunikacija i radijskih
komunikacija obavlja proizvođač opreme na temelju potvrde (certifikat)
o kakvoći

(2) Označavanje električne i druge tehničke opreme
obavlja proizvođač opreme na temelju potvrde (certifikata) o
elektromagnetskoj kompatibilnosti (EMC).

(3) Oznaka iz stavka (1) i (2) ovoga članka mora biti postavljena
u cijelosti i na način da se ne može skinuti ili zamijeniti drugom
oznakom bez vidljivih tragova.

Oznaka opreme koja je tipski odobrena u skladu s Europskim normama ili
Hrvatskim normama

Članak 3.

(1) Oprema, koja je tipski odobrena u skladu s Europskim normama ili
Hrvatskim normama, osim radijske opreme za slobodno kolanje između
zemalja CEPT-a, ima slijedeću oznaku:

0025.X.Y MPPV 95

(2) Slova i znamenke oznake iz stavka (1) ovog članka moraju
imati istu visinu najmanje 5 mm, a visina obadva redka je 15 mm. Hrvatski
grb s lijeve strane je najmanje visine 20 mm, a najmanji razmak između
okvira i dijelova oznake iznosi 2 mm. Za dijelove oznake se upotrebljava
font: Helvetica. Debljina okvira:1.

(3) Pojedini dijelovi oznake iz stavka (1) ovog članka imaju
slijedeće značenje:

0025 - može biti broj 0001-9999 koji označuje redoslijed tipski
odobrene opreme,

X - vrsta opreme označena slovima abecede,

Y - mreža za vlastite potrebe: V; javna mreža:

95 - godina tipskog odobrenja opreme,

MPPV - Ministarstvo pomorstva, prometa i veza.

(4) Vrsta opreme (slovo X iz stavka (3)) označuje se slijedećim
slovima:

A - telefonski sustav za automatski odgovor na poziv,

B - faksimil,

C - bežični telefon,

D - oprema za daljinsko upravljanje,

E - modem,

F - oprema za alarm,

G - radijska oprema - općenito,

H - terminalni adapteri za javnu mrežu,

I - radijski sustav LAN (Local Area Network),

J - bežični mikrofon,

K - terminalna oprema za mreže za vlastite potrebe,

L - pokretni telefon u javnoj mreži,

M - kućne centrale PABX (Private Area Braneh Exchanges),

N - telemjerenja,

O - terminali za zatvorene skupine korisnika

P - telefonska oprema

Q - paging sustavi (lokalni, nacionalni, ERMES), R - terminali za prijenos
podataka,

S - multifunkcionalni terminali (govor, slika, poda ci),

T - multifunkcionalni sustavi za obradu poruka i upravljanje,

U - mikrovalna i satelitska oprema,

V - radar,

W - repetitori i bazne postaje,

Y - odašiljači za radio i televiziju,

Z - dodatna oprema.

Članak 4.

(1) Radijska oprema, koja je tipski odobrena u skladu s Europskim normama
i koja može slobodno kolati između zemalja članica CEPT-a, ima
slijedeću oznaku:

CEPT X HR

X - oznaka radijske opreme, koja je specificirana u odgovarajućoj
preporuei CEPT-a.

HR - oznaka Republike Hrvatske u popisu zemalja članica CEPT-a.

(2) Svi dijelovi oznake iz stavka (1) ovog članka moraju imati
istu visinu najmanje 2 mm. Za znakove se upotrebljava font: Helvetica.
Debljina okvira 1. Najmanja visina oznake je 5 mm. Razmak između okvira
i znakova je najmanje 2 mm.

Oznaka električne i druge tehničke opreme

Članak 5.

(1) Električna i druga tehnička oprema iz članka
2. stavka (2) ovoga pravilnika koja ima potvrdu o elektromagnetskoj kompatibilnosti
(EMC) označuje se slijedećom oznakom:

EMC Y HR

EMC - označuje da oprema ima potvrdu o elektromagnetskoj kompatibilnosti.

Y - označuje godinu u kojoj je potvrda izdana (npr: 95).

HR - označuje Republiku Hrvatsku.

(2) Veličina oznake iz stavka (1) ovog članka može se
odabrati proizvoljno, s tim da znakovi za slova i znamenke ne mogu biti
manji od 2 mm, a visina oznake je najmanje 5 mm. Za znakove se upotrebljava
font: Helvetica. Debljina okvira: 1: Razmak između okvira i znakova
je najmanje 2 mm.

Stupanje na snagu

Članak 6.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/95-02/45

Urbroj: 530-07-95-3

Zagreb, 25. travnja 1995.

Ministar pomorstva, prometa i veza

**Ivica Mudrinić, dipl. ing. el**., v. r

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 30/1995-591
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)